
Expedient núm.: 1903/2025
Proposta de Model de Bases Reguladores de la Concessió: Conveni i Annex a Resolució de la Concessió
Procediment: Subvencions Directes o Nominatives
 

PROPOSTA DE BASES REGULADORES DE LA CONCESSIÓ – CONVENI

El Catllar, a data de la signatura electrònica


REUNITS

D'una part, l'Excma. Sra. ALBA LÓPEZ DOMÍNGUEZ, com ALCALDESSA en nom i representació de l'Ajuntament i en virtut de l'article 21.1.b) de la Llei 7/1985, de 2 d'abril, Reguladora de les Bases del Règim Local, actuant especialment autoritzat per a la signatura del present Conveni.

I d’una altra part, Sr. JOAN CEPERUELO MALLAFRE, amb DNI ***3285**, president de l’entitat Urbanística de Conservació PP8 PG24, amb CIF V43847565. D’ara en endavant, entitat beneficiària. 

Ambdues parts es reconeixen mútua i recíprocament la capacitat legal suficient i necessària per a aquest acte, i lliurement: 


EXPOSEN

A data 12 de maig de 2022 es va tenir per efectivament recepcionades les obres d’urbanització del pla parcial Parc de Llevant 1 (o sector 24 o pla parcial 8).

A data 28 de desembre de 2023 l’Ajuntament va realitzar el canvi de titularitat del comptador 19BB042041X ubicat a la depuradora de Parc de Llevant.

A data 23 de febrer de 2024 l’Entitat Urbanística de Conservació va donar de baixa el comptador d’aigua de la caseta del vigilant.

Considerant tot l’exposat, i vist l’informe de l’arquitecte tècnic de data 17 de setembre de 2025, es considera que pertoca a l’Ajuntament assumir les següents despeses les quals se n’ha estat fent càrrec l’ENTITAT URB. CONSERVACIÓ PP8 PG24 (V43847565).

1. Els que corresponguin al consum d’aigua de la caseta del vigilant des de la data de recepció de les obres fins la donada de baixa del comptador per part de l’Entitat Urbanística de Conservació. (Del 12/5/22 al 23/2/2024)

1. Tots aquells que corresponguin al consum d’aigua de la depuradora des de la data de recepció de les obres fins a la data del canvi de nom del contracte realitzat per l’Ajuntament. (del 12/5/22 al 28/12/23)

1. Tots aquells que corresponguin al consum d’energia elèctrica de la depuradora des de la data de recepció de les obres fins la data del canvi de titularitat del contracte de subministrament realitzat per l’Ajuntament (del 12/5/22 al 28/12/23).

	Concepte
	Import

	Consum d’aigua EDAR
	529,56 €

	Consum d’aigua Vigilants
	333,92 €

	Consum elèctric EDAR
	3.109,92 €

	TOTAL
	3.973,40 €




Segons consta a l’expedient, queda acreditat que l’ENTITAT URB. CONSERVACIÓ PP8 PG24 (V43847565) es troba al corrent en el compliment de les seves obligacions tributàries i enfront de la Seguretat Social i no està incurs en les prohibicions per obtenir aquesta condició, previstes als apartats 2 i 3 de l'article 13 de la Llei 38/2003, de 17 de novembre, General de Subvencions. 
 
A la vista de la modificació de crèdit número 2/2025 per crèdit extraordinari, aprovada en sessió extraordinària de Ple en data 24/4/2025 s'ha destinat a l'aplicació pressupostària 165-48401 l’import de 3.973,40€ per a la concessió de la subvenció següent:
 
	Nomeni entitat
	Import

	ENTITAT URB. CONSERVACIÓ PP8 PG24 – V43847565
	3.973,40€


 

De conformitat amb l'article 21.1 f) i s) de la Llei 7/1985, de 2 d'abril, reguladora de les Bases de Règim Local i conformement a la Llei 38/2003 de 17 novembre, General de Subvencions, correspon a l’ALCALDE, però en virtut de les delegacions de competències efectuades per decret de l’alcaldia 2023-1240, de 29 de juny de 2023, la Junta de Govern Local és competent per a l’adopció del present acord. 

Així doncs, i de conformitat amb el que es disposa en l'article 22.2 a) de la Llei 38/2003 de 17 de novembre, General de Subvencions i amb l'anteriorment exposat, Les parts acorden subscriure el present Conveni. El quin es regirà per les següents clàusules.


CLÀUSULES

PRIMER. Es determina que l'objecte de la subvenció és la col·laboració econòmica amb les despeses de l’entitat determinades a l’expositiu, des de la data de la recepció de la urbanització per part de l’Ajuntament.

SEGON. El beneficiari de la subvenció és la entitat urbanística de conservació PP8 PG24, corresponent-li una quantia de 3.973,40 €. 

TERCER. El crèdit pressupostari al qual s’imputa la despesa és 165-48401, previ compliment dels requisits exigits per al pagament de subvencions en la normativa vigent.

QUART. Les obligacions de l’entitat beneficiària seran les establertes en l’article 14 de la Llei 38/2003, de 17 de novembre, General de Subvencions i en concret la justificació de l’abonament de les despeses que es mencionen a l’expositiu, i que són objecte de la present subvenció. 

CINQUÈ. El beneficiari haurà de justificar el compliment de les condicions imposades i de l’abonament de les despeses que es mencionen a l’expositiu de conformitat amb l’article 30 de la Llei 38/2003, com a màxim el 15 de novembre de 2025. 

SISÈ. Aquesta subvenció és compatible amb altres subvencions, ajudes, ingressos o recursos per a la mateixa finalitat procedents de qualssevol Administració o ens públics o privats, nacionals, de la Unió Europea o d'organismes internacionals, per la part no subvencionada. No obstant això, en cap cas, la suma de tots els ingressos obtinguts, pel mateix objecte, pot superar el cost de l’actuació/ns.

SETÈ. El règim jurídic aplicable serà l'establert en aquest Conveni, en la Llei 38/2003, de 17 de novembre, General de Subvencions i en la seva normativa de desenvolupament, sense perjudici d'allò que s'ha fixat com a legislació estatal bàsica en els articles 47 a 53 de la Llei 40/2015, d'1 d'octubre, de Règim Jurídic del Sector Públic. 

I en prova de conformitat, se signa el present Conveni, per duplicat, en el lloc i data a dalt indicat.

